Simona Amânar

| Mitalit> Maa:   Romania.Naisten telinevoimistelu. Olympialaiset  | Mitalit> Maa:   Romania.Naisten telinevoimistelu. Olympialaiset  | Mitalit> Maa:   Romania.Naisten telinevoimistelu. Olympialaiset  | Maa:   Romania> Naisten telinevoimistelu. |
| --- | --- | --- | --- |
|  Kultaa | Atlanta 1996 |  hyppy |  |
|  Kultaa | Sydney 2000 |  moniottelu |  |
|  Kultaa | Sydney 2000 |  joukkuekilpailu |  |
|  Hopeaa | Atlanta 1996 |  permanto |  |
|  Pronssia | Atlanta 1996 |  moniottelu |  |
|  Pronssia | Atlanta 1996 |  joukkuekilpailu |  |
|  Pronssia | Sydney 2000 |  permanto |  |
| MM-kilpailut  | MM-kilpailut  | MM-kilpailut  |  |
|  Kultaa | Dortmund 1994 | joukkuekilpailu |  |
|  Kultaa | Sabae 1995 | hyppy |  |
|  Kultaa | Sabae 1995 | joukkuekilpailu |  |
|  Kultaa | Lausanne 1997 | hyppy |  |
|  Kultaa | Lausanne 1997 | joukkuekilpailu |  |
|  Kultaa | Tianjin 1999 | joukkuekilpailu |  |
|  Hopeaa | San Juan 1996 | hyppy |  |
|  Hopeaa | Lausanne 1997 | moniottelu |  |
|  Hopeaa | Tianjin 1999 | hyppy |  |
|  Hopeaa | Tianjin 1999 | permanto |  |
| EM-kilpailut  | EM-kilpailut  | EM-kilpailut  |  |
|  Kultaa | Tukholma 1994 | joukkuekilpailu |  |
|  Kultaa | Birmingham 1996 | hyppy |  |
|  Kultaa | Birmingham 1996 | eritasonojapuut |  |
|  Kultaa | Birmingham 1996 | joukkuekilpailu |  |
|  Kultaa | Pietari 1998 | joukkuekilpailu |  |
|  Kultaa | Pariisi 2000 | hyppy |  |
|  Hopeaa | Pietari 1998 | moniottelu |  |
|  Hopeaa | Pietari 1998 | hyppy |  |
|  Hopeaa | Pariisi 2000 | puomi |  |
|  Pronssia | Pietari 1998 | puomi |  |
|  Pronssia | Pietari 1998 | permanto |  |
|  Pronssia | Pariisi 2000 | joukkuekilpailu |  |
Simona Amânar (s. 7. elokuuta 1979 Constanța) on romanialainen entinen telinevoimistelija.
Amânar aloitti voimistelun kuusivuotiaana. Maajoukkueeseen hän nousi vuonna 1994 ja voitti jo samana vuonna Romanian joukkueessa sekä Euroopan- että maailmanmestaruuden joukkuekilpailussa. Seuraavan vuoden MM-kisoissa hän voitti kultaa hypyssä, joka oli hänen paras telineensä, ja toistamiseen joukkuekilpailussa. Atlantan olympialaisissa 1996 Amânar voitti kultaa hypystä, hopeaa permannolta ja pronssia joukkuekilpailussa sekä neliottelussa. Aluksi hän karsiutui neliottelufinaalista, mutta pääsi mukaan, kun Alexandra Marinescu jätettiin pois valmentaja Octavian Belun päätöksellä. Saman vuoden MM-kisoissa hän saavutti hopeaa hypystä.
Myös vuonna 1997 Marinescu joutui antamaan tilaa Amânarille MM-kisojen neliottelussa, jossa Amânar saavutti hopeaa Svetlana Horkinan takana. Samoissa kisoissa Amânar saavutti kultaa hypyssä ja joukkuekilpailussa. Vuoden 1998 EM-kisoissa Amânar voitti kultaa joukkuekilpailusta, hopeaa neliottelusta ja hypystä sekä pronssia puomilta sekä permannolta. Vuoden 1999 MM-kisoista irtosi kultaa joukkuekilpailusta ja hopeaa hypystä sekä permannolta. Neliottelussa hän putosi nojapuilta ja jäi sijalle 14.
Sydneyn olympialaisissa 2000 neliottelun ennakkosuosikki Horkina epäonnistui ja kultamitalista kamppailivat romanialaiset Amânar, Andreea Răducan ja Maria Olaru. Alun perin kisan voitti Răducan, mutta hän kärähti kiellettyjen lääkeaineiden käytöstä, jolloin Amânar nousi kilpailun voittajaksi. Samoissa kisoissa Amânar voitti kultamitalin myös joukkuekilpailusta ja pronssia permannolta.
Amânar lopetti uransa pian Sydneyn olympialaisten jälkeen. Hän asuu yhä kotimaassaan Romaniassa, missä hänellä on aviomies ja yksi lapsi.